pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บีโอไอต้อนรับคณะนักธุรกิจฮ่องกง
วันจันทร์ที่ 2 ธันวาคม 2562
บีโอไอต้อนรับคณะนักธุรกิจฮ่องกง
บีโอไอต้อนรับคณะนักธุรกิจฮ่องกง
บีโอไอต้อนรับคณะนักธุรกิจฮ่องกง
นายสมคิด จาตุศรีพิทักษ์ รองนายกรัฐมนตรี นายกอบศักดิ์ ภูตระกูล รองเลขาธิการนายกรัฐมนตรี ฝ่ายการเมือง และนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (ที่ 4 จากขวา) ให้การต้อนรับคณะนักธุรกิจฮ่องกง กว่า 70 ราย จากองค์การสภาพัฒนาการค้าฮ่องกง (HKTDC) และสมาคมอุตสาหกรรมซอฟต์แวร์ฮ่องกง ซึ่งมีความสนใจลงทุนในกลุ่มโครงสร้างพื้นฐาน อุตสาหกรรมการผลิต ดิจิทัล และบริการมูลค่าเพิ่มสูง พร้อมร่วมมือผู้ประกอบการไทยและสตาร์ทอัพ ยกระดับเทคโนโลยีและนวัตกรรมในประเทศไทย ณ โรงแรมแชงกรีล่า กรุงเทพฯ เมื่อเร็วๆ นี้
*************************************
รัฐบาลไทย-ข่าวทำเนียบรัฐบาล-เอกอัครราชทูตรัฐอิสราเอลประจำประเทศไทยเข้าเยี่ยมคารวะนายกรัฐมนตรี ในโอกาสพ้นจากหน้าที่
วันพุธที่ 28 มิถุนายน 2560
เอกอัครราชทูตรัฐอิสราเอลประจําประเทศไทยเข้าเยี่ยมคารวะนายกรัฐมนตรี ในโอกาสพ้นจากหน้าที่
เอกอัครราชทูตรัฐอิสราเอลประจําประเทศไทยเข้าเยี่ยมคารวะนายกรัฐมนตรี ในโอกาสพ้นจากหน้าที่
วันนี้ (28 มิ.ย. 2560) เวลา 13.30 น. นายซีมอน โรเดด (H.E. Mr. simon Roded) เอกอัครราชทูตรัฐอิสราเอลประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีแสดงความยินดีที่ได้พบกับเอกอัครราชทูตฯ และขอบคุณที่ได้ปฏิบัติหน้าที่เอกอัครราชทูตรัฐอิสราเอลประจําประเทศไทย ซึ่งมีบทบาทสําคัญในการเสริมสร้างความสัมพันธ์และความร่วมมือระหว่างทั้งสองประเทศมาตลอดช่วง 5 ปีที่ผ่านมา สําหรับความสัมพันธ์ไทยและอิสราเอลนั้นมีมายาวนานกว่า 63 ปี และทั้งสองฝ่ายได้มีการจัดงานฉลองครบรอบ 60 ปี ของการสถาปนาความสัมพันธ์เมื่อปี 2557 นายกรัฐมนตรีเห็นว่าจากความสัมพันธ์ที่มีมาอย่างยาวนาน ทั้งสองฝ่ายยังสามารถเพิ่มพูนความร่วมมือด้านต่างๆได้อีกมากเพื่อผลประโยชน์ร่วมกันของทั้งสองประเทศ ทั้งนี้ เอกอัครราชทูตฯ กล่าวว่า รู้สึกประทับใจในอัธยาศัยและรอยยิ้มของคนไทย และยินดีที่ไทยและอิสราเอลมีการพัฒนาความสัมพันธ์และความร่วมมือทางด้านต่างๆมาอย่างสม่ําเสมอ รวมทั้งขอบคุณรัฐบาลไทยที่ให้ความร่วมมือและสนับสนุนอิสราเอลมาโดยตลอด
โอกาสนี้ นายกรัฐมนตรียังได้กล่าวชื่นชมในความก้าวหน้าของอิสราเอลทางด้านเทคโนโลยี ด้านการเกษตร ด้านการแพทย์ ด้านการสื่อสาร การบริหารจัดการน้ํา อัญมณี และความเชี่ยวชาญในเรื่องด้านความมั่นคงและการต่อต้านการก่อการร้าย ซึ่งสิ่งเหล่านี้ไทยประสงค์ได้รับการแลกเปลี่ยนความรู้และความเชี่ยวชาญจากอิสราเอลมากยิ่งขึ้น นายกรัฐมนตรียังได้กล่าวขอบคุณที่รัฐบาลอิสราเอลได้ให้การดูแลแรงงานไทยไทยในอิสราเอลเป็นอย่างดี และยินดีที่ทราบว่า การเดินทางเยือนอิสราเอลของรัฐมนตรีว่าการกระทรวงแรงงานเมื่อเดือนพฤษภาคม 2560 ประสบความสําเร็จ
สําหรับความร่วมมือทางด้านเศรษฐกิจ นายกรัฐมนตรีและเอกอัครราชทูตฯ ยินดีที่ไทยได้ทําการศึกษาความเป็นไปได้ในการจัดทําเขตการค้าเสรีไทย-อิสราเอล ซึ่งคาดว่าจะแล้วเสร็จภายในปี 2560 นายกรัฐมนตรีหวังว่าเอกอัครราชทูตฯ จะได้ช่วยติดตามเรื่องนี้ต่อไปเพราะจะเป็นประโยชน์ต่อทั้งสองประเทศ นอกจากนี้ นายกรัฐมนตรีหวังว่าอิสราเอลจะช่วยสนับสนุนให้นักลงทุนอิสราเองเข้ามาลงทุนในไทยมากขึ้น โดยขณะนี้ รัฐบาลมีการจัดตั้งเขตเศรษฐกิจพิเศษตามแนวชายแดนและโครงการระเบียงเขตเศรษฐกิจภาคตะวันออก (Eastern Economic Corridor : EEC) หวังว่านักลงทุนอิสราเอลจะสนใจเข้ามาลงทุนในโครงการดังกล่าว ทางด้านเอกอัครราชทูตฯ แสดงความชื่นชมนโยบาย Thailand 4.0 ที่เน้นการขับเคลื่อนเศรษฐกิจด้วยเทคโนโลยีและนวัตกรรม อิสราเอลสนใจที่จะเข้ามามีส่วนร่วมในนโยบายนี้ของรัฐบาลไทย
รัฐบาลไทย-ข่าวทำเนียบรัฐบาล-นายกรัฐมนตรีตรวจราชการจังหวัดยะลา ติดตามความก้าวหน้าพัฒนาพื้นที่จังหวัดยะลา
วันอังคารที่ 6 สิงหาคม 2562
นายกรัฐมนตรีตรวจราชการจังหวัดยะลา ติดตามความก้าวหน้าพัฒนาพื้นที่จังหวัดยะลา
นายกรัฐมนตรีตรวจราชการจังหวัดยะลา ติดตามความก้าวหน้าพัฒนาพื้นที่จังหวัดยะลา
วันนี้ (6 สิงหาคม 2562) เวลา 15.00 น. ณ ศูนย์แถลงข่าวรัฐบาล ตึกนารีสโมสร ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี มีกําหนดการเดินทางไปตรวจราชการจังหวัดยะลา ในวันที่ 7 สิงหาคมนี้ เพื่อเปิดศูนย์ราชการจังหวัดชายแดนภาคใต้และศูนย์ประสานงานและให้บริการประชาชนของส่วนราชการ พร้อมเยี่ยมชมโครงการทุเรียนคุณภาพและการบริหารจัดการทุเรียนคุณภาพของเกษตรกร จ. ยะลา โอกาสนี้ นายกรัฐมนตรียังจะพบปะประชาชนและพูดคุยเจ้าหน้าที่ส่วนราชการในพื้นที่ เพื่อรับฟังข้อเสนอแนะแนวทางแก้ไขปัญหาความเดือดร้อนของประชาชนในพื้นที่จังหวัดชายแดนใต้ โดยมีกําหนดการดังนี้
ช่วงเช้า นายกรัฐมนตรีจะเป็นประธานเปิดอาคารศูนย์ราชการจังหวัดชายแดนใต้ พร้อมมอบเงินค่าตอบแทนการทํางานของผู้นําศาสนาในพื้นที่ 5 จังหวัดชายแดนภาคใต้แก่ประธานกรรมการอิสลามประจําจังหวัดจาก 5 จังหวัด (จังหวัดสตูล สงขลา ปัตตานี ยะลา และจังหวัดนราธิวาส) และมอบเงินช่วยเหลือเยียวยาแก่ผู้แทนของกลุ่มผู้ที่ได้รับผลกระทบจากเหตุการณ์ไม่สงบในพื้นที่ โอกาสนี้ นายกรัฐมนตรียังจะได้มอบบัตรส่งเสริมการลงทุนของสํานักงานคณะกรรมการส่งเสริมการลงทุน (BOI) ให้กับบริษัทที่มีความประสงค์จะลงทุนในพื้นที่หนองจิก จังหวัดปัตตานี และมอบหนังสือสําคัญแสดงกรรมสิทธิ์ที่ดินให้กับผู้นําศาสนาและผู้แทนประชาชนทั้งในพื้นที่จังหวัดปัตตานีและจังหวัดยะลา และร่วมพบปะและพูดคุยกับประชาชน และเจ้าหน้าที่ในพื้นที่ เกี่ยวกับการทํางานในพื้นที่
จากนั้น นายกรัฐมนตรีเยี่ยมชมและเป็นประธานเปิดศูนย์ประสานงานและบริการพัฒนาแบบเบ็ดเสร็จ (OSOS) และศูนย์ช่วยเหลือเยียวยาผู้ได้รับผลกระทบจากจังหวัดชายแดนภาคใต้ รวมทั้งเยี่ยมชมศูนย์ประสานงานด้านกิจการเด็กและสตรี และพบปะนักเรียน นักศึกษาที่ได้รับทุนจากกองทุนเพื่อความเสมอภาคทางการศึกษา (กสศ.) ในพื้นที่จังหวัดยะลา ด้วย
ต่อมา ในช่วงบ่าย นายกรัฐมนตรีจะเดินทางไปตรวจเยี่ยมโครงการทุเรียนคุณภาพและการบริหารจัดการทุเรียนคุณภาพของเกษตรกรและกลุ่มเกษตรกร ณ ตลาดกลางยางพารา โดยนายกรัฐมนตรีจะได้มอบใบรับรองแหล่งผลิตพืช (Good Agricultural Practice : GAP แก่ผู้แทนเกษตรกร พร้อมมอบรางวัลในการประกวดทุเรียนพื้นบ้านและอาหารจากทุเรียนพื้นบ้านจังหวัดยะลา ประจําปี 2562 รวมทั้งร่วมพูดคุยกับกลุ่มเกษตรกรก่อนเดินทางกลับกรุงเทพมหานคร
โฆษกรัฐบาลย้ําว่า รัฐบาลได้ให้ความสําคัญและเอาใจใส่การพัฒนาจังหวัดชายแดนภาคใต้อย่างรอบด้านทั้งมิติความมั่นคงและมิติทางเศรษฐกิจในพื้นที่จังหวัดชายแดนภาคใต้ ทั้งการพัฒนาโครงสร้างพื้นฐาน การก่อสร้างถนน ท่าเรือ สนามบิน และการส่งเสริมพืชผลการเกษตรหลักในพื้นที่ทั้งยางพารา ปาล์มน้ํามัน ลองกอง โดยเฉพาะทุเรียนซึ่งเป็นหนึ่งในผลไม้เศรษฐกิจที่สําคัญขโดยได้มีความร่วมมือจากภาคส่วนต่างๆ เพื่อร่วมสนับสนุนทั้งการผลิต การตลาดและการกระจายสินค้า เพื่อให้จ. ยะลา บรรลุความตั้งใจในการพัฒนาขึ้นเป็นศูนย์กลางทุเรียนตอนใต้ หรือ ยะลาเมืองทุเรียน (Yala Durian City)
รัฐบาลไทย-ข่าวทำเนียบรัฐบาล-สหรัฐฯ ยก "ไทย" แก้ปัญหาแรงงานเด็กสำเร็จสูงสุดต่อเนื่อง 2 ปีซ้อน
วันพุธที่ 26 กันยายน 2561
สหรัฐฯ ยก "ไทย" แก้ปัญหาแรงงานเด็กสําเร็จสูงสุดต่อเนื่อง 2 ปีซ้อน
แรงงานเผยกระทรวงแรงงานสหรัฐอเมริกา ประกาศรายงานสถานการณ์และการขจัดการใช้แรงงานเด็กในรูปแบบที่เลวร้ายที่สุด ประจําปี 2560  จัดระดับประเทศไทยอยู่ในระดับที่มีความสําเร็จมากซึ่งเป็นระดับสูงสุด ต่อเนื่องเป็นปีที่ 2 สร้างความเชื่อมั่นและยอมรับในระดับสากล
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ให้ความสําคัญกับยกระดับการคุ้มครองแรงงานให้สอดคล้องกับมาตรฐานสากล โดยเฉพาะอย่างยิ่งในป้องกันการใช้แรงงานเด็กในรูปแบบที่เลวร้ายได้กําหนดนโยบาย ในการดําเนินการอย่างต่อเนื่อง ทั้งในการปรับปรุงแก้ไขกฎหมายด้วยการเพิ่มโทษสําหรับความผิดเกี่ยวกับ การใช้แรงงานเด็กผิดกฎหมายให้สูงขึ้น ควบคู่ไปกับการตรวจแรงงานเพื่อบังคับใช้กฎหมายอย่างเข้มข้น จากความพยายามดังกล่าวส่งผลให้เมื่อวันที่ 20 กันยายน 2561 กระทรวงแรงงานของประเทศสหรัฐอเมริกาเผยแพร่รายงานสถานการณ์การขจัดการใช้แรงงานเด็กในรูปแบบที่เลวร้ายที่สุด (Findings on the Worst Forms of Child Labor) ประจําปี ค.ศ. 2017 (พ.ศ. 2560) ซึ่งประเมินความพยายามและผลการดําเนินการในเรื่องดังกล่าวของ 132 ประเทศทั่วโลก โดยจัดให้ประเทศไทยอยู่ในระดับความสําเร็จมาก (Significant Advancement) ซึ่งถือเป็นระดับสูงสุด และเป็น 1 ใน 17 ประเทศของรอบการประเมินปี 2560 ที่ได้ระดับนี้ นอกจากนี้ยังเป็น 1 ใน 5 ประเทศของอาเซียนที่ได้รับการจัดอันดับในระดับนี้ และนับเป็นปีที่ 2 ที่ประเทศไทยได้รับการจัดให้อยู่ในอันดับดังกล่าวต่อเนื่องจากปี 2559
นายอนันต์ชัย กล่าวเพิ่มเติมว่า การที่กระทรวงแรงงานสหรัฐอเมริกา ได้จัดให้ประเทศไทยอยู่ในระดับความสําเร็จมาก (Significant Advancement) เนื่องมาจากในปี 2560 ประเทศไทยมีความพยายามขจัดการใช้แรงงานเด็กในรูปแบบที่เลวร้ายที่สุดในเรื่อง การจัดล่ามเพื่อช่วยสื่อสารกับคนต่างด้าวและชนกลุ่มน้อย ที่ไม่พูดภาษาไทย ไปปฏิบัติหน้าที่ในสํานักงานสวัสดิการและคุ้มครองแรงงานจังหวัดและศูนย์ตรวจแรงงานที่ท่าเรือ การจัดเจ้าหน้าที่ตํารวจเพิ่มขึ้นในการสืบสวนอาชญากรรมทางอินเตอร์เน็ตที่เกี่ยวกับการละเมิดต่อเด็ก การได้ลงนามในข้อตกลงแบ่งปันข้อมูลร่วมกับศูนย์รับแจ้งเด็กสูญหายและถูกแสวงประโยชน์แห่งชาติของสหรัฐฯ (U.S. National Center For Missing and Exploited Children) เพื่อต่อสู้กับการแสวงประโยชน์ทางเพศเชิงพาณิชย์ต่อเด็ก และการออกกฎกระทรวงห้ามจ้างเด็กอายุต่ํากว่า 15 ปี ทํางานบางประเภท ที่รับไปทําที่บ้าน ทั้งนี้การได้รับการจัดอันดับดังกล่าวจะส่งผลดีต่อภาพลักษณ์ของประเทศในเรื่องการใช้แรงงานเด็ก การรักษาสิทธิพิเศษทางภาษีศุลกากร รวมถึงสร้างการยอมรับของนานาชาติต่อไป
รัฐบาลไทย-ข่าวทำเนียบรัฐบาล-กสร.สั่งติดตามสถานการณ์เลิกจ้าง MONO 29 ใกล้ชิด
วันจันทร์ที่ 20 มกราคม 2563
กสร.สั่งติดตามสถานการณ์เลิกจ้าง MONO 29 ใกล้ชิด
กรมสวัสดิการและคุ้มครองแรงงาน สั่งการติดตามสถานการณ์เลิกจ้างช่อง MONO 29 พร้อมดูแลให้ลูกจ้างได้รับเงินชดเชยตามกฎหมาย ประสานหน่วยในสังกัดกระทรวงแรงงานให้ความช่วยเหลือลูกจ้างเต็มที่
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีข่าว สถานีโทรทัศน์ MONO 29 ได้มีการเลิกจ้างลูกจ้างว่า กสร.ได้ตรวจสอบข้อเท็จจริงทราบว่า บริษัท โมโน เทคโนโลยี จํากัด (มหาชน) และบริษัทในเครือโมโนฯ มีการเลิกจ้างลูกจ้างจริงตามที่ปรากฏในข่าวจริง ปัจจุบันมีการเลิกจ้างลูกจ้างไปแล้ว 86 คน ทั้งนี้ทางบริษัทฯ ได้มีการจ่ายเงินค่าบอกกล่าวล่วงหน้า ค่าชดเชยให้กับลูกจ้างตามกฎหมาย รวมทั้งสิทธิประโยชน์อื่นให้กับลูกจ้างดังกล่าวแล้ว รวมเป็นเงิน 15 ล้านบาท
อธิบดีกสร. กล่าวเพิ่มเติม วันนี้ (20 ม.ค. 63) พนักงานตรวจแรงงาน สํานักงานสวัสดิการและคุ้มครองแรงงานจังหวัดนนทบุรี ได้ลงพื้นที่เข้าไปชี้แจงสิทธิหน้าที่ตามกฎหมายให้แก่นายจ้างลูกจ้างได้ทราบเรียบร้อยแล้ว นอกจากนี้ กสร.ได้สั่งการให้ติดตามสถานการณ์ดังกล่าวอย่างใกล้ชิด รวมทั้งประสานกับหน่วยงานในสังกัดกระทรวงแรงงานร่วมดูแลสิทธิและให้ความช่วยเหลืออย่างเต็มที่ เช่น ประโยชน์ทดแทนกรณีว่างงาน การประสานหาตําแหน่งงานรองรับ เป็นต้น
รัฐบาลไทย-ข่าวทำเนียบรัฐบาล-นายกฯ เสียใจต่อเหตุการณ์ดินโคลนถล่มที่จ.น่าน กำชับทุกพื้นที่เฝ้าระวังและแจ้งเตือนประชาชนให้ทันท่วงที
วันอาทิตย์ที่ 29 กรกฎาคม 2561
นายกฯ เสียใจต่อเหตุการณ์ดินโคลนถล่มที่จ.น่าน กําชับทุกพื้นที่เฝ้าระวังและแจ้งเตือนประชาชนให้ทันท่วงที
นายกรัฐมนตรี เสียใจต่อเหตุการณ์ดินโคลนถล่มที่จ.น่าน กําชับทุกพื้นที่เฝ้าระวังและแจ้งเตือนประชาชนให้ทันท่วงที พร้อมย้ําความสําคัญของภาษาไทย
วันนี้ (29 ก.ค.61) พลเอก ประยุทธ์ จันทร์โอชา นายกรัฐมนตรี แสดงความเสียใจต่อเหตุการณ์ดินโคลนถล่มที่จังหวัดน่าน ทําให้มีผู้เสียชีวิตถึง 8 ราย โดยเบื้องต้นได้รับรายงานว่า สาเหตุของการเกิดดินโคลนถล่มในครั้งนี้เกิดจากฝนที่ตกหนักอย่างต่อเนื่องจึงทําให้ดินภูเขาไม่สามารถอุ้มน้ําไว้ได้ พร้อมทั้งได้สั่งการให้ทางจังหวัดช่วยเหลือเยียวยาครอบครัวผู้เสียชีวิตอย่างเต็มที่
"นายกฯ เป็นห่วงพี่น้องประชาชนทั่วทุกภาคของประเทศ เพราะในช่วงนี้กรมอุตุนิยมวิทยาพยากรณ์ว่า จะมีฝนตกหนักในหลายพื้นที่ทั้งภาคเหนือ อีสาน กลาง และใต้ ซึ่งอาจทําให้เกิดน้ําป่าไหลหลาก ดินโคลนถล่ม หรือน้ําท่วมฉับพลันขึ้นได้ จึงได้กําชับให้หน่วยงานที่เกี่ยวข้องและเจ้าหน้าที่ในแต่ละพื้นที่เฝ้าระวังและติดตามสถานการณ์อย่างใกล้ชิด พร้อมแจ้งเตือนประชาชนให้ระมัดระวังอันตรายที่อาจเกิดขึ้นได้ทุกเมื่อ"
นอกจากนี้ นายกรัฐมนตรียังได้กล่าวถึงความสําคัญของวันภาษาไทยแห่งชาติด้วยว่า ประเทศไทยของเรามีภาษาของตัวเองซึ่งเป็นมรดกทางวัฒนธรรมที่บรรพบุรุษได้สร้างไว้ให้ลูกหลาน โดยวันนี้ในอดีตพระบาทสมเด็จพระปรมินทรมหาภูมิพลอดุลยเดชบรมนาถบพิตร ทรงมีพระราชดํารัสเกี่ยวกับการใช้ภาษาไทย เพื่อให้คนไทยได้รักษาและใช้ภาษาไทยให้ถูกต้อง ชัดเจน และเหมาะสม
การเปลี่ยนแปลงของสภาพสังคมเศรษฐกิจในปัจจุบันและการหลั่งไหลเข้ามาของวัฒนธรรมต่างชาติได้ส่งผลกระทบต่อการใช้ภาษาไทยอย่างมาก รัฐบาลจึงมีนโยบายในการอนุรักษ์ ฟื้นฟู และเผยแพร่มรดกทางวัฒนธรรมของชาติ โดยเฉพาะภาษาไทยและภาษาถิ่น ส่งเสริมให้คนไทยตระหนักถึงคุณค่าของความเป็นไทย และภาคภูมิใจที่เรามีสมบัติอันล้ําค่า ช่วยสร้างชาติให้เป็นปึกแผ่นมั่นคงเรื่อยมา
"นายกฯ เน้นย้ําว่า แม้ภาษาไทยจะเปลี่ยนแปลงไปบ้างตามสมัยนิยม แต่อยากให้เด็ก เยาวชนและคนไทยทุกคน เรียนรู้รากเหง้าที่แท้จริง พร้อมทั้งร่วมกันอนุรักษ์และใช้ภาษาไทยอย่างถูกต้อง เหมาะสม และกระตุ้นให้คนรอบข้างเห็นความสําคัญของมรดกไทย
เพราะประเทศไทยเป็นหนึ่งในไม่กี่ประเทศในโลกที่มีภาษาเป็นของตนเองทั้งภาษาพูดและภาษาเขียนอย่างสมบูรณ์ อันเป็นเครื่องหมายแสดงความเป็นไทยและความเจริญวัฒนาของประเทศชาติบ้านเมือง"
———————-
สํานักโฆษก
รัฐบาลไทย-ข่าวทำเนียบรัฐบาล-​สธ.เผยคลินิกหมอครอบครัวลดแออัดในรพ.ร้อยละ 60 ประหยัดค่าใช้จ่ายประชาชนครั้งละ 1,655 บาท
วันอาทิตย์ที่ 4 มิถุนายน 2560
​สธ.เผยคลินิกหมอครอบครัวลดแออัดในรพ.ร้อยละ 60 ประหยัดค่าใช้จ่ายประชาชนครั้งละ 1,655 บาท
ปลัดกระทรวงสาธารณสุข เร่งสร้าง 10 เสือหมอครอบครัวประจําคลินิกหมอครอบครัว 1 ทีม ดูแลประชาชน 10,000 คน เผยผลสําเร็จช่วยลดความแออัดใช้บริการที่โรงพยาบาลได้ถึงร้อยละ 60 ลดคิวพบแพทย์ที่โรงพยาบาลใหญ่ ลดค่าใช้จ่ายของประชาชนและครอบครัวได้ถึง 1,655 บาทต่อคน
ปลัดกระทรวงสาธารณสุข เร่งสร้าง 10 เสือหมอครอบครัวประจําคลินิกหมอครอบครัว 1 ทีม ดูแลประชาชน 10,000 คน เผยผลสําเร็จช่วยลดความแออัดใช้บริการที่โรงพยาบาลได้ถึงร้อยละ60ลดคิวพบแพทย์ที่โรงพยาบาลใหญ่ ลดค่าใช้จ่ายของประชาชนและครอบครัวได้ถึง1,655บาทต่อคนต่อครั้ง
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ความคืบหน้าการดําเนินงานคลินิกหมอครอบครัว (Primary Care Cluster : PCC)ว่า กระทรวงสาธารณสุข ได้ดําเนินการปฏิรูประบบบริการปฐมภูมิซึ่งเป็นนโยบายสําคัญของรัฐบาลในการพลิกโฉมการดูแลสุขภาพประชาชน และรัฐธรรมนูญฉบับใหม่ที่กําหนดให้มีระบบการแพทย์ปฐมภูมิที่มีแพทย์เวชศาสตร์ครอบครัวดูแลประชาชนในสัดส่วนที่เหมาะสม โดยยกระดับการบริการเดิมจากศูนย์สุขภาพชุมชนเมือง และโรงพยาบาลส่งเสริมสุขภาพตําบล เป็นคลินิกหมอครอบครัว (PCC : Primary Care Cluster)จัดแพทย์เฉพาะทางด้านเวชศาสตร์ครอบครัวลงสู่ตําบล ทํางานร่วมกับทีมสหวิชาชีพ ได้แก่ พยาบาล ทันตแพทย์ ทันตาภิบาล เภสัชกร เจ้าพนักงานเภสัชกรรม นักวิชาการสาธารณสุข เจ้าพนักงานสาธารณสุขชุมชน นักกายภาพบําบัด แพทย์แผนไทย เพิ่มเติมในทีมหมออนามัยเดิมเรียกว่า10เสือหมอครอบครัว ร่วมเป็นทีมหมอครอบครัว 1 ทีม ดูแลประชาชน 10,000 คน ให้บริการประชาชน ทุกคน ทุกอย่าง ทุกที่ ทุกเวลาด้วยเทคโนโลยี
นายแพทย์โสภณกล่าวต่อว่า ปัจจุบัน มีคลินิกหมอครอบครัวแล้ว596ทีมทั่วประเทศ ครอบคลุมประชากรประมาณ6ล้านคน และวางแผนจัดตั้งอีกปีละประมาณ650ทีม ครอบคลุมประชากรทั้ง65ล้านคนภายใน10ปี ผลการดําเนินงานที่ผ่านมาพบว่า ช่วยลดความแออัดในการใช้บริการที่โรงพยาบาลได้ถึงร้อยละ60ลดการรอคอยในการไปพบแพทย์ที่โรงพยาบาลใหญ่ ลดค่าใช้จ่ายของประชาชนและครอบครัวในการเดินทางและค่าเสียโอกาสในการหารายได้และอื่น ๆ ของตนเองและญาติ ได้ถึง1,655บาทต่อคนต่อครั้ง ในระยะยาว ประชาชนสามารถที่จะจัดการสุขภาพตนเองได้ ร่วมกับการดูแลของคลินิกหมอครอบครัว ได้รับการส่งเสริมสุขภาพ ป้องกันโรค จะลดการป่วยในโรคที่สามารถป้องกันได้ ลดการเสียชีวิตจากการเจ็บป่วย
นอกจากนี้ ได้เร่งผลิตแพทย์เฉพาะทางด้านเวชศาสตร์ครอบครัว โดยราชวิทยาลัยแพทย์เวชศาสตร์ครอบครัวร่วมกับศูนย์แพทย์ศาสตร์ศึกษาของกระทรวงสาธารณสุข และการผลิตสาขาวิชาชีพต่าง ๆ รวมทั้งจะจัดอบรมให้ทุกสาขาวิชาชีพมีความเชี่ยวชาญด้านเวชศาสตร์ครอบครัว ตลอดจนปรับระบบสร้างแรงจูงใจและค่าตอบแทนให้ผู้ปฏิบัติงานคงอยู่ในระบบ จัดสรรงบประมาณ สิ่งก่อสร้าง รวมทั้งครุภัณฑ์ทางการแพทย์ที่ทันสมัยและจําเป็นสนับสนุนคลินิกหมอครอบครัวด้วย
ทั้งนี้ เจ้าหน้าที่ ประชาชน อสม. สามารถติดตามความคืบหน้าและการพัฒนาของคลินิกหมอครอบครัวได้ทางLine@primarycarecluster(คลินิกหมอครอบครัว) และFacebook fanpage PR4PCC(คลินิกหมอครอบครัว) โดยจัดทีมAdminตอบคําถาม และสื่อสารข้อมูลความรู้ในด้านการดูแลสุขภาพป้องกันควบคุมโรค เพื่อให้ประชาชนมีความรู้ สามารถดูแลจัดการสุขภาพตนเองและครอบครัวได้อย่างถูกต้อง
รัฐบาลไทย-ข่าวทำเนียบรัฐบาล-มาตรการเยียวยาสำหรับกลุ่มผู้ประกอบการทั่วไป
วันพุธที่ 25 มีนาคม 2563
มาตรการเยียวยาสําหรับกลุ่มผู้ประกอบการทั่วไป
มาตรการเพื่อรองรับผลกระทบที่สืบเนื่องจากการแพร่ระบาดของโรคติดต่อเชื้อไวรัสโคโรนา 2019 ด้านการบรรเทาผลกระทบทางเศรษฐกิจสําหรับแต่ละกลุ่มเป้าหมาย
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐโปรตุเกสประจำประเทศไทย เข้าเยี่ยมคารวะรองนายกรัฐมนตรี
วันจันทร์ที่ 21 พฤศจิกายน 2559
เอกอัครราชทูตสาธารณรัฐโปรตุเกสประจําประเทศไทย เข้าเยี่ยมคารวะรองนายกรัฐมนตรี
เอกอัครราชทูตสาธารณรัฐโปรตุเกสประจําประเทศไทย เข้าเยี่ยมคารวะรองนายกรัฐมนตรี
วันนี้ (17 พฤศจิกายน 2559) เวลา 15.00 น. นายฟรังซิชกู เด อัสซิช มูไรช์ เอ คูญา วาซ ปัตตู (H.E. Mr. Francisco de Assis Morais e Cunha Vaz Patto) เอกอัครราชทูตสาธารณรัฐโปรตุเกสประจําประเทศไทย เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรองภายในสํานักงานรองนายกรัฐมนตรี ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรี ยินดีต้อนรับและกล่าวขอบคุณที่ฝ่ายโปรตุเกสได้ถวายความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช
เอกอัครราชทูต กล่าวขอบคุณรองนายกรัฐมนตรีที่เสียสละเวลาให้เข้าพบ พร้อมกล่าวว่า ไทยและโปรตุเกสมีความสัมพันธ์มายาวนาน จึงเห็นควรที่จะพัฒนาและสานต่อความสัมพันธ์ทั้งสองประเทศให้แน่นแฟ้นยิ่ง ขึ้น โดยเฉพาะด้านเศรษฐกิจ การค้า และการลงทุน ซึ่งได้มีการส่งเสริมและสนับสนุนเพื่อดึงดูดให้นักธุรกิจโปรตุเกสหันมาลงทุน ในไทยให้มากขึ้น เนื่องจากขณะนี้ประเทศไทยกําลังอยู่ในช่วงปฏิรูปประเทศ ด้านรองนายกรัฐมนตรีเห็นว่า ไทยและโปรตุเกสควรมีการจัดตั้งสภาธุรกิจ (Business Council) ซึ่งจะเป็นช่องทางที่ช่วยให้นักธุรกิจทั้งสองประเทศสามารถติดต่อกันได้โดย ตรง และจะช่วยนํานักลงทุนจากโปรตุเกสมาไทยและจากไทยไปโปรตุเกสให้มากขึ้น อีกทั้งยังเป็นกระชับความร่วมมือระหว่างกันด้วย
ทั้งสองฝ่ายยังหารือถึงการท่องเที่ยว โดยเอกอัครราชทูตกล่าวว่า ปัจจุบันนักท่องเที่ยวโปรตุเกสเดินทางมาประเทศไทยเฉลี่ยปีละประมาณ 30,000 คน ในขณะที่นักท่องเที่ยวไทยเดินทางไปโปรตุเกสเพิ่มมากขึ้นด้วย ด้านรองนายกรัฐมนตรี กล่าวชมโปรตุเกสว่าเป็นเมืองที่มีความสวยงาม ซึ่งเป็นอีกสิ่งหนึ่งที่ดึงดูดนักท่องเที่ยวให้เพิ่มมากขึ้น
โอกาสนี้ รองนายกรัฐมนตรีกล่าวถึงสถานการณ์การเมืองของไทยโดยชี้แจงว่า ขณะนี้รัฐบาลกําลังเดินหน้าตามโรดแมป เพื่อสร้างเสถียรภาพให้กับประเทศไทย พร้อมทั้งปฏิรูปประเทศให้มีความก้าวหน้ามากยิ่ง จึงเป็นโอกาสดีที่โปรตุเกสจะเข้ามาลงทุนในไทยช่วงนี้ ขณะเดียวกัน อาเซียนก็เป็นอีกหนึ่งช่องทางที่โปรตุเกสสามารถเข้ามาลงทุน เพื่อกระชับความร่วมมือทั้งในระดับทวิภาคี และพหุภาคี
ในตอนท้าย รองนายกรัฐมนตรีกล่าวขอบคุณเอกอัครราชทูตที่มาเข้าพบ พร้อมทั้งกล่าวว่า ไทยและโปรตุเกสมีวัฒนธรรมที่คล้ายคลึงกัน จึงต้องการให้รักษาความสัมพันธ์อันดีนี้และสานต่อให้ยาวนานยิ่งขึ้น
รัฐบาลไทย-ข่าวทำเนียบรัฐบาล-“UAE” ชื่นชมแรงงานไทย พร้อมร่วมพัฒนาทรัพยากรมนุษย์
วันพุธที่ 18 ตุลาคม 2560
“UAE” ชื่นชมแรงงานไทย พร้อมร่วมพัฒนาทรัพยากรมนุษย์
รมว.กระทรวงทรัพยากรมนุษย์และส่งเสริมการจ้างงานของ UAE ชื่นชมแรงงานไทย มีทักษะฝีมือ มีน้ําใจ มีอัธยาศัย และมีจิตบริการ ปัญหาเกิดขึ้นน้อยกว่าแรงงานชาติอื่นๆ ย้ํา พร้อมรับแรงงานทักษะฝีมือดีจากไทย รวมทั้งมีความยินดีที่จะร่วมกันพัฒนาฝีมือแรงงาน
วันที่ ๑๗ ตุลาคม ๒๕๖๐ พลเอกศิริชัย ดิษฐกุล รัฐมนตรีว่าการกระทรวงแรงงาน ได้ร่วมหารือกับ H.E.SAQR GHOBASH SAEED GHOBASH รัฐมนตรีว่าการกระทรวงทรัพยากรมนุษย์และส่งเสริมการจ้างงาน และคณะผู้บริหารจากกระทรวงทรัพยากรมนุษย์และส่งเสริมการจ้างงาน ณ กรุงอาบูดาบี สหรัฐอาหรับเอมิเรตส์ (UAE) โดย H.E.SAQR GHOBASH SAEED GHOBASH ได้กล่าวชื่นชมแรงงานไทยกว่า ๑๒,๐๐๐ คน ที่ทํางานอยู่ใน UAE ว่า เป็นผู้ที่มีฝีมือการทํางานเป็นที่พึงพอใจของนายจ้าง มีอัธยาศัย มีน้ําใจ มีจิตบริการดี รวมทั้งปัญหาที่เกิดขึ้นอยู่ในระดับที่น้อยกว่าแรงงานจากประเทศอื่นๆ ซึ่งกระทรวงทรัพยากรมนุษย์ฯ ของ UAE มีความยินดีรับแรงงานมีฝีมือจากประเทศไทยเพิ่มเติมอีกด้วย นอกจากนี้ H.E.SAQR GHOBASH SAEED GHOBASH ยังได้ชื่นชมการแข่งขันฝีมือแรงงานนานาชาติครั้งที่ ๔๔ นี้ว่า หลายๆ ชาติได้พัฒนาฝีมือแรงงานไปไกลมากเกินกว่าที่คาดไว้ จึงเป็นโอกาสดีที่สมาชิกของ World Skill ทั้ง ๗๗ ประเทศ ที่นอกจากจะได้มาทดสอบความสามารถกันแล้ว ยังได้แลกเปลี่ยนเรียนรู้เทคโนโลยีซึ่งกันและกันอีกด้วย สําหรับประเทศไทย UAE ยินดีที่จะให้ความร่วมมือทั้งแลกเปลี่ยนประสบการณ์และวิชาการ เพราะมีบริบทด้านแรงงานต่างด้าวที่เป็นประเทศผู้รับเช่นเดียวกัน รวมถึงทบทวนข้อตกลงด้านแรงงานที่ได้ทําร่วมกันมากว่า ๑๐ ปีแล้ว โดยอาจจะจัดตั้งคณะทํางานเพื่อหารือกันอีกครั้งหนึ่ง
พลเอกศิริชัยฯ กล่าวต่อว่า รัฐบาล UAE มีแนวความคิดตรงกับกระทรวงแรงงานเกี่ยวกับด้านทรัพยากรมนุษย์ที่จะต้องได้รับการพัฒนา เพราะการเตรียมคน เพื่อรองรับอุตสาหกรรมต่างๆ และรองรับเทคโนโลยีที่เปลี่ยนแปลงอย่างรวดเร็ว รวมทั้งสร้างคนให้รู้จักคิด สร้างงานวิจัยให้มีนวัตกรรมใหม่ๆ อยู่เสมอ ซึ่งจะเป็นการสร้างอนาคตของชาติที่รุ่งเรืองทั้งด้านเศรษฐกิจ สังคม และความมั่นคงในที่สุด โดย UAE ได้เปลี่ยนบทบาทกระทรวงแรงงานเป็นกระทรวงทรัพยากรมนุษย์และส่งเสริมการจ้างงาน เมื่อปีที่ผ่านมา เพราะเห็นความสําคัญของคนทํางาน มิใช่มองภาพแรงงานว่าเป็นผู้ที่นอนกับดิน กินกับทรายอีกแล้ว เขาเหล่านี้ เป็นคนสร้างชาติ สร้างเมือง จึงจะต้องได้รับเกียรติ ได้รับการยกย่อง ได้รับการคุ้มครองอย่างเท่าเทียม ซึ่งรัฐบาลได้ให้ความสําคัญกับแรงงานไทยเช่นเดียวกัน โดยกําหนดไว้ในแผนยุทธศาสตร์ชาติ ๒๐ ปี ให้กระทรวงแรงงานเป็นหน่วยงานหลักในการกําหนดทิศทางการพัฒนาทรัพยากรมนุษย์
อนึ่ง สําหรับการแข่งขันฝีมือแรงงานนานาชาติ ซึ่งประเทศไทยส่งเข้าแข่งขัน ๒๔ สาขาอาชีพ วันนี้เป็นการแข่งขันวันสุดท้าย (๑๘ ตุลาคม ๒๕๖๐) จากการประเมินแล้ว มีหลายสาขาที่ผู้เข้าแข่งขันของไทยอยู่ในกลุ่มคะแนนสูง อาจจะตัดสินผลการแข่งขันในวันสุดท้ายว่าใครจะผิดพลาดมากกว่ากัน รมว.แรงงาน กล่าวในท้ายที่สุด
****************************
รัฐบาลไทย-ข่าวทำเนียบรัฐบาล-ธ.ก.ส.สนับสนุน สกต.และ SMAEs ช่วยเกษตรกรผู้ปลูกสับปะรด
วันพุธที่ 16 พฤษภาคม 2561
ธ.ก.ส.สนับสนุน สกต.และ SMAEs ช่วยเกษตรกรผู้ปลูกสับปะรด
ธ.ก.ส.เร่งระบายสับปะรด ผ่านกระบวนการ สกต.เพื่อกระจายผลผลิตออกไปทั่วประเทศ และส่งจําหน่ายตรงถึงผู้บริโภคผ่านตลาดประชารัฐ พร้อมหนุน SMAEs นําผลผลิตไปแปรรูปสร้างมูลค่าเพิ่ม  คาดช่วยระบายสับปะรดออกจากแหล่งผลิตในช่วงต้นไม่ต่ํากว่า 1,500 ตัน ลดปัญหาราคาตกต่ํา
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ประเทศไทยมีปริมาณผลผลิตสับปะรดที่ออกสู่ตลาดทั้งปีประมาณ 1.9 ล้านตัน ซึ่งในช่วงเดือนพฤษภาคมถึงเดือนมิถุนายน 2561 คาดว่าจะมีปริมาณผลผลิตพร้อมเก็บเกี่ยวและทยอยออกสู่ตลาดกว่าร้อยละ 25 โดยมีผลผลิตส่วนเกินที่ต้องเร่งบริหารจัดการประมาณ 58,000 ตัน ดังนั้น เพื่อลดผลกระทบจากปัญหาผลผลิตราคาตกต่ํา และบรรเทาความเดือดร้อนให้กับเกษตรกร รัฐบาลโดยกระทรวงเกษตรและสหกรณ์ จึงได้ขอความร่วมมือจากส่วนงานต่างๆ ในลักษณะประชารัฐเพื่อเข้าไปแก้ไขสถานการณ์ โดยในส่วนของ ธ.ก.ส. ได้สนับสนุนให้สหกรณ์การเกษตรเพื่อการตลาดลูกค้า ธ.ก.ส. (สกต.) ซึ่งเป็นองค์กรของเกษตรกร และมีเครือข่ายอยู่ทุกจังหวัดทั่วประเทศ เข้าไปช่วยเร่งระบายผลผลิตออกนอกพื้นที่และบริหารจัดการด้านการตลาด โดยรวบรวม ดูแลคัดคุณภาพ กําหนดราคาขั้นต้น ตั้งแต่ต้นทาง ขนส่งสู่ สกต.ปลายทาง และจัดจําหน่ายตรงถึงผู้บริโภคผ่านช่องทางตลาดประชารัฐ ที่เป็นเครือข่ายทั้งส่วนงานราชการและเอกชนในพื้นที่ โดยนําร่องปล่อยคาราวานขนส่งสับปะรดสด จากพื้นที่จังหวัดประจวบคีรีขันธ์สู่กรุงเทพมหานคร ในวันอังคารที่ 15 พฤษภาคม 2561 นี้ พร้อมกระจายไปยังจุดจําหน่าย เช่น บริเวณหน้า ธ.ก.ส.สํานักงานใหญ่ บางเขน กระทรวงเกษตรและสหกรณ์ กระทรวงการคลัง ในวันที่ 16-18 พฤษภาคม 2561 รวมถึงจังหวัดใกล้เคียง เช่น สมุทรสาคร สมุทรสงคราม เป็นต้น จึงขอเชิญชวนประชาชนร่วมซื้อผลผลิตสับปะรดคุณภาพดีจากสวนเกษตรกร และผลิตภัณฑ์แปรรูปสับปะรดในช่วงวันดังกล่าว
นอกจากนี้ ธ.ก.ส.ยังสนับสนุนให้ผู้ประกอบการด้านการเกษตร หรือ SMAEs ที่ใช้สับปะรดเป็นวัตถุดิบ เช่น ผู้ประกอบการแปรรูปผลไม้อบแห้ง น้ําสับปะรด สับปะรดกวน ขนมปังไส้สับปะรด เป็นต้น รับซื้อผลผลิตเพื่อนําไปแปรรูปสร้างมูลค่าเพิ่ม รวมถึงการเก็บสต็อคเป็นวัตถุดิบให้มากขึ้น ซึ่งการดําเนินงานครั้งนี้คาดว่าจะช่วยระบายสับปะรดสดออกจากแหล่งผลิต ไปสู่ผู้บริโภคตามจุดจําหน่ายต่างๆ ไม่ต่ํากว่า 1,500 ตัน และดูดซับปริมาณผลผลิตจากตลาดไปสู่กระบวนการแปรรูปของผู้ประกอบการเกษตรได้อีกประมาณร้อยละ5-10 ซึ่งจะช่วยลดปัญหาราคาผลผลิตตกต่ําได้ในระดับหนึ่ง
“ผลผลิตที่ออกมาพร้อมๆ กัน ส่งผลให้เกษตรกรขายผลผลิตสับปะรดได้ประมาณกิโลกรัมละ 2.80-3 บาท ขณะที่ต้นทุนการผลิตอยู่ที่กิโลกรัมละ 4.68 บาท ดังนั้น เพื่อให้เกษตรกรสามารถขายสับปะรดได้ในราคาที่คุ้มค่าการลงทุน ธ.ก.ส. จึงได้ร่วมกับเครือข่ายประชารัฐในการระบายผลผลิต รวมทั้งสนับสนุนกระบวนการสหกรณ์ให้เข้ามามีบทบาทในการขับเคลื่อนกลไกตลาดให้ทํางานอย่างเต็มที่ นอกจากนี้ยังร่วมหาแนวทางเพื่อแก้ไขปัญหาในระยะยาว เช่น การปรับเปลี่ยนพื้นที่ปลูกสับปะรดไปปลูกพืชชนิดอื่นที่ให้ผลตอบแทนสูงกว่า การนําผลผลิตมาแปรรูปเพื่อสร้างมูลค่าเพิ่ม เป็นต้น” นายอภิรมย์กล่าว